  Анжелика Тихонова корреспондент Дэри ёросысь Ягул черкогуртын «Кышкыттэм ӟечлыко сюресъёс» йӧскалык ӵектос улсын (Ижкарез котыртон сюрес - Сокол гурт) - Сельской урам - Полевой урам сюресэз тупатъязы. Со сярысь элькун тӧролэн но кивалтэтлэн пресс-службазы ивортӥз. Выльдэм сюреслэн кузьдалаез 886 метр луиз. Сюресчиос кык сӥен асфальт вӧлдӥзы, ву кошкон гумыосты воштӥзы, сюрес дуръёсты векчи изэн шобыртӥзы, сюрес пусъёс пуктӥзы но искусственной неровностьёс лэсьтӥзы. Со сяна, 910 метръем выль тротуар вӧлдӥзы Пусъём, 2021-тӥ арын йӧскалык ӵектос улсын 111 сюрес объектъёсты лэсьтозы. Соос пӧлысь 72-ез - ёросъёсын. Нош вуоно арын 120 сюрес люкетъёсты лэсьтыны чаклало. Тегъёс: Авто Удмуртия сюресъёс Дэри тупатъянужъёс  